**Урок выяўленчага мастацтва ў 3 класе**

*Настаўнік: Масюк Л.Т.*

**Тэма:** Вобразы прыроды ў карцінах мастакоў.

**Мэта:** вучыць дзяцей бачыць прыгажосць прыроды ў карцінах мастакоў і вакол сябе; узбагаціць веды вучняў аб творчасці мастакоў, паэтаў, кампазітараў; развіваць вобразнае і творчае мысленне; выхоўваць любоў да роднага краю, эстэтычны густ, пачуццё павагі да роднай прыроды.

**Абсталяванне:** рэпрадукцыі карцін мастакоў, малюнкі па порах года, метадычныя табліцы, музыкальнае суправаджэнне, альбомы, алоўкі, краскі, картачкі.

**Ход урока**

1. ***Арганізацыйны момант.***

Празвінеў і сціх званок,

Пачынаем свой урок.

1. ***Новая тэма.***

***Уступная гутарка.***

* Сёння мы з вамі будзем працягваць знаёміцца з прыродай і ўбачым яе з мастацкага боку. Паглядзіце ўважліва на дошку і скажыце мне, што адлюстравана на ўсіх гэтых карцінах?

*Дзеці:* На іх адлюстраваны дрэвы, снег, поле, ручай.

Гэта ўсё – прырода.

* А зараз ўважліва паслухайце верш Івана Муравейкі “Колеры года”.
* Самы прыгожы – колер зялёны,

у маі шапталі бярозы ды клёны.

Самы гарачы – золата колер,

улетку звінела жытнёвае поле.

Самы ярчэйшы – колер чырвоны,

увосень рабіна шумела штодзённа.

Самы бліскучы – колер бялюткі,

спявала зіма ў завеевы дудкі.

А дзеці сказалі прасторам і сонцу:

– Усе колеры года мы любім бясконца!

Пра якія колеры года гаворыцца ў вершы?

*Дзеці:* У вершы гаворыцца пра поры года.

* Паглядзіце на карціны, перад вамі паўстае прыгажосць прыроды, непаўторнасць кожнага дрэва, воблака, неба. Якая карціна вам падабаецца і чаму?

*( Адказы дзяцей ).*

Мастак-чарадзей. Вось ён падыходзіць да палатна, пакуль яшчэ белага і чыстага, бярэ пэндзлік і краскі і хоча напісаць карціну. Ён стараецца, каб усё адлюстрованае ім на палатне, выглядала, як жывое.

Самае галоўнае для мастака – убачыць прыгажосць прыроды і перадаць яе ў сваіх карцінах.

Давайце ўспомнім, як называецца карціна, дзе адлюстравана прырода?

*(Адказы дзяцей).*

Правільна, такая карціна называецца пейзаж. Мастакі малююць розныя поры года, на іх розныя поры, на іх розны час сутак: раніца, вечар, ноч, дзень.

Кожная пара года прыцягвае мастака непаўторнай прыгажосцю, нараджае сваё асаблівае пачуццё.

– Скажыце, якія колеры выкарыстоўвае мастак у карцінах для кожнай пары года, часу сутак?

*(Адказы дзяцей).*

У кожнага на парце ляжаць карціны.Зараз я раздам картачкі з заданнямі, вам неабходна абазначыць тыя колеры, якімі напісана карціна.

*(Дзеці выконваюць заданне.)*

1. ***Фізкультхвілінка***
2. ***Практычная работа***

А зараз давайце перойдзем да практычнай часткі нашага ўрока і пастараемся ўзнавіць прыроду таго месца, якое вам запомнілася болей за ўсё. Што бы вы хацелі намаляваць?

*(Адказы дзяцей).*

– А каб вам было цікава выконваць заданне, паслухайце музычны твор аб прыродзе А. Вівальдзі, “Чатыры пары года”.

(Выконваецца практычная работа, суправаджаючая музыкай А. Вівальдзі).

1. **Выстава малюнкаў**
2. **Вынік урока.**

Каб прыгажосць прыроды не выслізнула з вашага позірку, дзе б вы ні былі – на лузе, на беразе мора, у лесе, на рэчцы – часцей прыслухоўваецеся да дзівосных гукаў прыроды. Толькі чуламу чалавеку яна адчыніць сваё багацце, толькі любоўю і беражлівымі адносінамі зможаце прыблізіць яе да сябе. І ад гэтай унутранай сувязі з ёю станеце яшчэ больш прыгажэйшымі, высакароднымі, чалавечымі. Для чалавека, абладаючага пачуццём прыгажосці жыццё становіцца нязмерна багацей і цікавей. У яго з’яўляецца імкненне знаходзіць прыгажосць, схаваную у акружаючым свеце, імкненне даведацца, убачыць, пачуць.

Мае словы цудоўна дапаўняюць радкі з верша Міхася Пазнякова “Дзівосны свет”. Паслухайце верш:

Будзь жа чулым да прыроды

Шмат дзівос навокал ёсць

Я жадаю, каб заўсёды

Шанаваў ты прыгажосць.

Кожны з вас сёння стараўся і падарыў часцінку сябе. За вашу работу я хачу ўручыць вам медалі “Юны мастак”. Вы даказалі, што вы іх дастойны. Дзякуй вам за працу.